गाजियाबाद में 20 करोड़ की कोकीन बरामद  
शाहिदनगर में 20 करोड़ रुपये मूल्य की कोकीन बरामद की गई है। इस मामले में एक महिला सहित चार लोगों को गिरफ्तार किया गया है।
गाजियाबाद के शाहिदनगर में 20 करोड़ रुपये मूल्य की कोकीन बरामद की गई है। इस मामले में एक महिला सहित चार लोगों को गिरफ्तार किया गया है।  वरिष्ठ पुलिस अधीक्षक रघुवीर लाल ने बताया कि गुप्त सूचना के आधार पर पुलिस ने शाहिदनगर में एक घर में छापा मारा और राशीफ, राहुल और दिल्ली के एक जोड़े राम और मंजू को गिरफ्तार किया गया। उन्होंने बताया कि उनके पास से 20 करोड़ रुपये की 700 ग्राम कोकीन बरामद की गई।  पुलिस को संदेह है कि चारों नशीले पदार्थ के तस्कर हैं। इस मामले में जांच जारी है।